করাচি সিটি নারী ফুটবল ক্লাব

করাচি সিটি নারী ফুটবল ক্লাব হল করাচিতে অবস্থিত একটি পাকিস্তানি পেশাদার নারী ফুটবল ক্লাব। এই ক্লাবটি ২০২১ সালে প্রতিষ্ঠিত হয় এবং করাচি সিটি পুরুষ দলের সাথে যুক্ত। প্রাথমিকভাবে তৃণমূল পর্যায়ের ফুটবল উন্নয়নের উপর দৃষ্টি নিবদ্ধ করে, ক্লাবটি দ্রুত পাকিস্তানের শীর্ষ প্রতিভা-পালন একাডেমিগুলির মধ্যে একটি হিসেবে আবির্ভূত হয়। ক্লাবটি দেশের শীর্ষস্থানীয় ঘরোয়া সার্কিটে তাদের প্রথম অংশগ্রহণেই ২০২৪ সালের জাতীয় নারী ফুটবল চ্যাম্পিয়নশিপ জয় লাভ করেন।

ইতিহাস
প্রাথমিক বছরগুলি (২০২১–২০২৪ )

২০২১ সালে ফুটবল কোচ আদিল রিজকি এবং করাচিতে ব্যবসায়ী ও সহ-প্রতিষ্ঠাতা শাহজাইব আহমেদ খান এই ক্লাবটি গঠন করেন। প্রাথমিকভাবে তৃণমূল পর্যায়ের ফুটবল উন্নয়নের উপর দৃষ্টি নিবদ্ধ করে, ক্লাবটি দ্রুত পাকিস্তানের শীর্ষ প্রতিভা-পালনকারী একাডেমিগুলির মধ্যে একটি হিসেবে আবির্ভূত হয়। ২০২২ সালে পাকিস্তান নারী জাতীয় দলের কোচ হিসেবে রিজকির নিয়োগের পর, ক্লাবের বেশিরভাগ খেলোয়াড় আন্তর্জাতিকভাবে অংশগ্রহণ করে। ২০২৪ সালের এপ্রিলে, শহরের প্রতিদ্বন্দ্বী করাচি ইউনাইটেডের বিরুদ্ধে ১১–০ ব্যবধানে জয়ের পর ফুটসাল বিভাগ মহিলা ফুটসাল চ্যাম্পিয়নশিপের শিরোপা নিশ্চিত করে।

শীর্ষ স্তরের ফুটবল লিগ (২০২৪–বর্তমান)
২০২৪ সালের জাতীয় নারী ফুটবল চ্যাম্পিয়নশিপে শীর্ষ স্তরের মহিলা প্রতিযোগিতায় করাচি সিটি তাদের প্রথম অংশগ্রহণের মাধ্যমে শিরোপা জিতেছিল। দলে জুলফিয়া নাজিরের মতো বেশ কয়েকজন উল্লেখযোগ্য আন্তর্জাতিক খেলোয়াড় এবং নাদিয়া খান ও জাহমেনা মালিক সহ বেশ কয়েকজন বিদেশী খেলোয়াড় ছিলেন। গ্রুপ পর্বে তাদের প্রথম ম্যাচে, করাচি সিটি ৪৪–০ স্কোর করে জাহাঙ্গীর মেমোরিয়ালকে পরাজিত করে একটি ঐতিহাসিক জয় অর্জন করেন। তাদের পরবর্তী ম্যাচে, ক্লাবটি মোহসেন গিলানিকে ৩৩–০ গোলের ব্যবধানে পরাজিত করেন। এই জয়ের ফলে করাচি সিটি তাদের তিন দলের গ্রুপে ৬ পয়েন্ট এবং দুটি ম্যাচে ৭৭ অধিক গোলের ব্যবধানে জয়লাভ করেন। বেশ কয়েকটি গোলের আধিপত্য বিস্তারের পর, দলটি সেমি-ফাইনালে পৌঁছেছিল, ফলস্বরূপ হাজারা কোয়েটার বিরুদ্ধে ৮–০ ব্যবধানে জয়লাভ করেন। দলটি লিগ্যাসি এফসিকে ৪–০ ব্যবধানে জয়ের পর ১ম শিরোপা জয় লাভ করেন। ব্রিটিশ পাকিস্তানি নাদিয়া খানকে প্রতিযোগিতার সেরা খেলোয়াড় ঘোষণা করা হয় এবং নিশা আশরাফকে সেরা গোলরক্ষকের পুরস্কার দেওয়া হয়।

ক্রেস্ট এবং রঙ
করাচি সিটির পোশাকের হল রঙ নীল, সাদা এবং কালো। ঐতিহ্যগতভাবে নীল ঘরের রঙ হিসাবে এবং সাদা দূরের হিসাবে ব্যবহৃত হয়। ক্লাবটি তাদের লোগোতে মাজার-ই-কায়েদকে প্রতিনিধিত্ব করে, যা দেশের প্রতিষ্ঠাতা মুহাম্মদ আলী জিন্নাহর সম্মানে সবচেয়ে জনপ্রিয় স্মৃতিসৌধগুলির মধ্যে একটি।

মহাদেশীয় রেকর্ড
জয়ড্র হার
 সময়কাল প্রতিযোগিতা পর্ব ক্লাব  ফলাফল  অবস্থান গোলদাতা গোলএসডাব্লিউসিসিগ্রুপ পর্ব ট্রান্সপোর্ট ইউনাইটেড০–০গ্রুপ পর্বে ৪র্থ — — নাসরিন০–০ ইস্টবেঙ্গল০–২ এপিএফ০–১ 

সাফল্য
কাপ
জাতীয় নারী ফুটবল চ্যাম্পিয়নশিপ
বিজয়ী (১): ২০২৪

আরও দেখুন
 এএফসি দেশগুলির শীর্ষ বিভাগীয় ফুটবল ক্লাবগুলির তালিকা
 পাকিস্তান জাতীয় নারী ফুটবল দল

তথ্যসূত্র

বহিঃসংযোগ
ক্লাব ওয়েবসাইট

বিষয়শ্রেণী:পাকিস্তানের ফুটবল ক্লাব
বিষয়শ্রেণী:করাচিতে ফুটবল
বিষয়শ্রেণী:২০২১-এ পাকিস্তানে প্রতিষ্ঠিত
বিষয়শ্রেণী:২০২১-এ প্রতিষ্ঠিত ফুটবল ক্লাব
বিষয়শ্রেণী:করাচিতে নারী